wannaphong/clean_thaiwikipedia huggingface dataset:
# องค์การบริหารจัดการก๊าซเรือนกระจก (องค์การมหาชน)
องค์การบริหารจัดการก๊าซเรือนกระจก (อบก.) เป็นหน่วยงานภาครัฐในสังกัดกระทรวงทรัพยากรธรรมชาติและสิ่งแวดล้อม (ทส.) โดยจัดตั้งตามพระราชกฤษฎีกา จัดตั้งองค์การบริหารจัดการก๊าซเรือนกระจก (องค์การมหาชน) พ.ศ. 2550 เป็นผู้รับผิดชอบในการลดการปล่อยก๊าซเรือนกระจกในประเทศไทย พระราชกฤษฎีกามีผลใช้บังคับตั้งแต่วันที่ 7 กรกฎาคม พ.ศ. 2550

 การจัดการและงบประมาณ 
ณ ปี พ.ศ. 2563 ผู้อำนวยการองค์การบริหารจัดการก๊าซเรือนกระจกคือนายเกียรติชัย ไมตรีวงศ์ งบประมาณของ อบก. ประจำปีงบประมาณ 2562 จำนวน 158.1 ล้านบาท
# สไปก์วิดีโอเกมอะวอดส์
งานสไปก์วิดีโอเกมอะวอดส์  (ย่อว่า VGAs และใช้ชื่อว่า VGX ในปีสุดท้าย) เป็นงานประกาศรางวัลเกมประจำปี จัดขึ้นโดยเครือข่ายโทรทัศน์อเมริกันชื่อ สไปก์ ตั้งแต่ปี 2003 โดยมีเป้าหมายเพื่อยกย่องเกมคอมพิวเตอร์และวิดีโอเกมยอดเยี่ยมแห่งปี งานนี้ผลิตโดยเจฟฟ์ คีลีย์ จากรายการ เกมเทรเลอส์ทีวี และมีจุดเด่นคือการเปิดตัวเทรลเลอร์เกมใหม่ การแสดงดนตรีสด และการปรากฏตัวของคนดังจากวงการดนตรี ภาพยนตร์ และโทรทัศน์

งาน VGAs ถูกจัดขึ้นตามสถานที่ต่าง ๆ ในเมืองลอสแอนเจลิสและซานตาโมนิกา รัฐแคลิฟอร์เนีย รวมถึงลาสเวกัส รัฐเนวาดา หนึ่งในรางวัลพิเศษของสไปก์ที่มีเพียงครั้งเดียวคือ "Video Game Hall of Fame" ได้มอบให้กับเกมเดอะเลเจนด์ออฟเซลดา ในงานประกาศรางวัลปี 2011

เมื่อวันที่ 15 พฤศจิกายน 2013 ช่องสไปก์ได้ประกาศเปลี่ยนรูปแบบงานใหม่ภายใต้ชื่อว่า VGX โดยเรียกมันว่า “ยุคใหม่ของ VGAs” งานประกาศรางวัลครั้งสุดท้ายในชื่อนี้ออกอากาศเมื่อวันที่ 7 ธันวาคม โดยมีการเปลี่ยนแปลงจากรูปแบบเดิม เช่น การโชว์เดโมเกมยุคใหม่แบบเจาะลึก และบทสัมภาษณ์หรือเสวนาแบบตัวต่อตัวในสตูดิโอบรรยากาศใกล้ชิด

ต่อมาในวันที่ 10 พฤศจิกายน 2014 เจฟฟ์ คีลีย์ได้ประกาศเปิดตัวงานประกาศรางวัลใหม่ในชื่อ เดอะเกมอะวอดส์ โดยแยกตัวออกจากสไปก์อย่างเป็นทางการ
# เอ็นแกดเจ็ต
เอ็นแกดเจ็ต  เป็นเว็บไซต์ข่าวและบทวิเคราะห์ด้านเทคโนโลยีที่นำเสนอเนื้อหาประจำวันเกี่ยวกับแกดเจ็ต อิเล็กทรอนิกส์สำหรับผู้บริโภค วิดีโอเกม ฮาร์ดแวร์สำหรับเล่นเกม แอปพลิเคชัน โซเชียลมีเดีย สตรีมมิง ปัญญาประดิษฐ์ อวกาศ หุ่นยนต์ ยานยนต์ไฟฟ้า และเทคโนโลยีอื่น ๆ ที่เกี่ยวข้องกับผู้บริโภค เนื้อหาของเว็บไซต์ประกอบด้วยข่าวสั้น บทความเชิงรายงาน บทวิเคราะห์ข่าว รีวิวผลิตภัณฑ์ คู่มือการเลือกซื้อ รายการวิดีโอรายสัปดาห์ 2 รายการ พ็อดแคสต์ "The Engadget Podcast" จดหมายข่าว "The Morning After" และจดหมายข่าวรวมดีลประจำสัปดาห์ โดยเว็บไซต์เอ็นแกดเจ็ตดำเนินงานภายใต้บริษัทยาฮู! มาตั้งแต่เดือนกันยายน ปี 2021
# ไซเอนทิฟิกอเมริกัน
ไซเอนทิฟิกอเมริกัน  หรือเรียกย่อว่า ไซแอม (SciAm) หรือ SA เป็นนิตยสารวิทยาศาสตร์สำหรับผู้อ่านทั่วไปของสหรัฐอเมริกา นักวิทยาศาสตร์ชื่อดังมากมาย เช่น อัลเบิร์ต ไอน์สไตน์ และนิโคลา เทสลา เคยเขียนบทความลงในนิตยสารฉบับนี้ และมีนักวิทยาศาสตร์ที่ได้รับรางวัลโนเบลมากกว่า 150 คนที่เคยได้รับการกล่าวถึงตั้งแต่เริ่มก่อตั้ง

ไซเอนทิฟิกอเมริกันตีพิมพ์ครั้งแรกในปี 1845 และถือเป็นนิตยสารที่ตีพิมพ์อย่างต่อเนื่องมายาวนานที่สุดในสหรัฐอเมริกา ปัจจุบันเป็นทรัพย์สินของสปริงเกอร์เนเชอร์ ซึ่งเป็นบริษัทย่อยของโฮลซ์บริงก์พับลิชชิงกรุป
# 46 วันฉันจะพังงานวิวาห์
46 วันฉันจะพังงานวิวาห์  เป็นละครโทรทัศน์ไทยปี พ.ศ. 2564 นำแสดงโดยพิมพ์ชนก ลือวิเศษไพบูลย์, ชานน สันตินธรกุล, จุมพล อดุลกิตติพรและลภัสลัล จิรเวชสุนทรกุล กำกับโดย กู่–เอกสิทธิ์ ตระกูลเกษมสุข และผลิตโดยจีเอ็มเอ็มทีวีร่วมกับ เก้ง กวาง แก๊ง วัยใส ละครเรื่องนี้ออกอากาศทางจีเอ็มเอ็ม 25 และเอไอเอสเพลย์ ตั้งแต่วันที่ 7 กรกฎาคม ถึง 2 กันยายน พ.ศ. 2564

 เรื่องย่อ 
หญิงหญิง (พิมพ์ชนก ลือวิเศษไพบูลย์) เน็ตไอดอลที่ไม่ค่อยโด่งดังนัก กำลังใกล้จะล้มละลาย หลังผู้ติดตามจับได้ว่าเธอโกหกตอนโปรโมทสินค้า เธอจึงต้องดิ้นรนเอาตัวรอดท่ามกลางภาวะเศรษฐกิจตกต่ำให้ได้ นอกจากการช่วยตัวเองให้มีชีวิตรอดแล้ว เธอยังต้องช่วยน้อยหน่า (ลภัสลัล จิรเวชสุนทรกุล) ซึ่งเป็นทั้งเพื่อนสนิทสมัยเด็กและเจ้าหนี้ของเธอเองอีกด้วย ครั้งหนึ่งหมอดูบอกกับน้อยหน่าว่าเธอจะแต่งงานในปีนี้ เธอจึงมองไปรอบ ๆ และพบว่ามีเพียงหมอกรณ์ (ชานน สันตินธรกุล) ผู้มีใบหน้าหล่อเหลาและประสบความสำเร็จในหน้าที่การงานเท่านั้น

ปัญหาเดียวคือหมอกรณ์กำลังแต่งงานกับ วิษา (ภัชธร ธนวัฒน์) คู่หมั้นที่เป็นไฮโซชื่อดัง ในเวลาอีก 46 วันเท่านั้น อย่างไรก็ตาม หญิงหญิงและน้อยหน่าค้นพบว่าเจ้าสาวกำลังซ่อนความลับบางอย่างไว้ ภารกิจช่วยเหลือชายหนุ่มแสนดีจากหญิงร้ายและลงเอยกับนางฟ้าจึงได้เริ่มต้นขึ้น หากภารกิจสำเร็จ หญิงหญิงก็จะหมดหนี้ของน้อยหน่าทันที แต่เวลากลับเหลือไม่มาก แถมยังมีอุปสรรคอย่างหมอพัฒน์ (จุมพล อดุลกิตติพร) เพื่อนสนิทของหมอกรณ์ ที่คอยตามพวกเขาไปทุกที่ด้วยความสงสัย

 นักแสดงและตัวละคร 
 นักแสดงหลัก นักแสดง  รับบท  ข้อมูลตัวละคร พิมพ์ชนก ลือวิเศษไพบูลย์ หญิงหญิง เน็ตไอดอลสาวที่ต้องทำภารกิจช่วยเหลือน้อยหน่า เพื่อนสนิทและเจ้าหนี้ของเธอให้ได้แต่งงานกับหมอกรณ์ ชายหนุ่มในฝันของน้อยหน่า ชานน สันตินธรกุล หมอกรณ์ หมอหนุ่มหน้าตาหล่อเหลาและประสบความสำเร็จในอาชีพการงาน ที่น้อยหน่าจะต้องแต่งงานให้ได้ จุมพล อดุลกิตติพร หมอพัฒน์ เพื่อนสนิทของหมอกรณ์ที่สงสัยในพฤติกรรมของหญิงหญิงและน้อยหน่า ลภัสลัล จิรเวชสุนทรกุล น้อยหน่า เพื่อสนิทและเจ้าหนี้ของหญิงหญิง ที่หญิงหญิงต้องทำภารกิจช่วยเหลือเพื่อให้เธอได้แต่งงานกับหมอกรณ์
# วันแก้ตาย
วันแก้ตาย  เป็นละครโทรทัศน์ไทยแนวรหัสคดี ระทึกขวัญ นำแสดงโดย จิรวรรตน์ สุทธิวณิชศักดิ์, ณราวิชญ์ เลิศรัตน์โกสุมภ์, อรรถพันธ์ พูลสวัสดิ์ และปทิตตา พรจำเริญรัตน์

ผลิตโดยจีเอ็มเอ็มทีวีร่วมกับเก้ง กวาง แก๊ง วัยใส ได้รับการประกาศให้เป็นหนึ่งในละครโทรทัศน์ของจีเอ็มเอ็มทีวี สำหรับปี พ.ศ. 2567 ในงาน "GMMTV2024: UP&ABOVE Part 2" ที่จัดขึ้นเมื่อวันที่ 23 เมษายน พ.ศ. 2567

ออกอากาศครั้งแรกอย่างเป็นทางการทางจีเอ็มเอ็ม 25 และวิว เมื่อวันที่ 1 เมษายน พ.ศ. 2568 และออกอากาศตอนสุดท้ายในวันที่ 24 มิถุนายน พ.ศ. 2568

 เนื้อเรื่องย่อ 
เดย์ (ณราวิชญ์ เลิศรัตน์โกสุมภ์) และไนท์ (จิรวรรตน์ สุทธิวณิชศักดิ์) ซึ่งเกิดวันที่ 29 กุมภาพันธ์ ทั้งคู่ต้องประสบกับคำสาปที่น่ากลัวที่จะพรากคนที่พวกเขารักไปทุก ๆ สี่ปี คำสาปที่คุกคามคนรอบข้างทำให้ทั้งสองโดดเดี่ยว วันหนึ่ง ไนท์ได้พบกับดรีม (ปทิตตา พรจำเริญรัตน์) เพื่อนร่วมชั้นที่กลายมาเป็นความสุขของเขา ในขณะเดียวกัน เดย์ก็ดูแลโอโซน (อรรถพันธ์ พูลสวัสดิ์) เด็กออทิสติกซึ่งเป็นญาติห่าง ๆ หลังจากที่แม่ของเขาเสียชีวิต เมื่อวันเกิดปีที่ 20 ของเดย์และไนท์ใกล้เข้ามา พวกเขาก็เริ่มกังวลเกี่ยวกับคนที่พวกเขารักมากขึ้น

 นักแสดงและตัวละคร 
 นักแสดงหลัก นักแสดง  รับบท  ข้อมูลตัวละคร จิรวรรตน์ สุทธิวณิชศักดิ์ รัตติกาล (ไนท์) ชายหนุ่มที่เกิดในวันที่ 29 กุมภาพันธ์ เช่นเดียวกับเดย์ ซึ่งต้องพบกับการพลัดพรากจากคนที่เขารักเพราะคำสาปที่ติดตัวมาตั้งแต่เกิด เขาต้องรับหน้าที่ดูแลโอโซน ญาติห่าง ๆ ที่เป็นออทิสติก อรรถพันธ์ พูลสวัสดิ์ โอโซน เด็กออทิสติกที่เป็นญาติห่าง ๆ ของไนท์ ซึ่งเขาต้องรับหน้าที่ดูแลต่อหลังจากที่แม่ของเขาเสียชีวิต ชื่นชอบเกี่ยวกับดาราศาสตร์เป็นอย่างยิ่ง ณราวิชญ์ เลิศรัตน์โกสุมภ์ อิสระ (เดย์) ชายหนุ่มที่เกิดในวันที่ 29 กุมภาพันธ์ เช่นเดียวกับไนท์ ซึ่งต้องพบกับการพลัดพรากจากคนที่เขารักเพราะคำสาปที่ติดตัวมาตั้งแต่เกิด จนเขาได้มาเจอกับดรีม หญิงสาวที่เป็นเพื่อนร่วมชั้นและเป็นความสุขของเขา แต่ก็ทำให้เขากังวลเพราะกลัวว่าคำสาปจะพรากเธอไป ปทิตตา พรจำเริญรัตน์ ดรีม หญิงสาวที่เป็นเพื่อนร่วมชั้นของไนท์และเป็นความสุขของเดย์ศิริพล ศิรินินาทกุลกิตคานธี วสุวิชย์กิตวิวัฒน์อาจารย์ในมหาวิทยาลัยที่สอนคลาสของไนท์และดรีม แถมยังเป็นคนที่เกิดในวันที่ 29 กุมภาพันธ์ เช่นเดียวกับไนท์และเดย์ และยังเป็นแพทย์ที่ทำคลอดด้วยกีรติ พวงมาลีวินรุ่นพี่ในมหาวิทยาลัย แล้วแอบชื่นชอบดรีมเป็นเอามาก จนรู้ว่าดรีมมีแฟนแล้ว คือ ไนท์ปรียาภัทย์ หล่อสุวรรณศิริจอย

 เพลงประกอบ 

 อยู่เพื่อรักเธอ (Here You Are) ร้องโดย ธณวิน ธีรโพสุการ (หลุยส์), อรัญญ์ อัศวสืบสกุล (ฟอร์ด) และ ณัฐนนท์ ทองแสง (ฟลุ๊ค)
# จอยสติก (เว็บไซต์)
จอยสติก  เป็นบล็อกเกี่ยวกับวิดีโอเกม ซึ่งเป็นส่วนหนึ่งของเครือข่ายเว็บล็อกส์ ที่ต่อมาถูกเอโอแอลเข้าซื้อกิจการ เปิดดำเนินการตั้งแต่ปี 2004 ถึง 2015 และทำหน้าที่เป็นบล็อกหลักด้านเกมของเครือข่ายนี้ โดยดำเนินงานควบคู่ไปกับเอ็นแกดเจ็ต และบล็อกในเครืออื่นอย่างแมสซิฟลี ตั้งแต่ปี 2007 จอยสติกได้จัดทำพอดแคสต์ชื่อเดอะจอยสติกพอดแคสต์ ดำเนินรายการโดยคริส แกรนต์ บรรณาธิการบริหาร จัสติน แม็กเอลรอย บรรณาธิการรีวิว และ ลุดวิก คีตซ์มันน์ ทั้งนี้ กริฟฟิน แม็กเอลรอย น้องชายของจัสตินก็มีบทบาทเป็นบรรณาธิการวันหยุดสุดสัปดาห์ พอดแคสต์ต้นฉบับยุติลงในปี 2011 แต่รายการในรูปแบบคล้ายกันยังคงดำเนินต่อไปจนกระทั่งเว็บไซต์ปิดตัวลงในปี 2015

ในปี 2012 คริส แกรนต์และสองพี่น้องแม็กเอลรอยได้ลาออกจากจอยสติก เพื่อก่อตั้งเว็บไซต์เกมโพลีกอน โดยมีลุดวิก คีตซ์มันน์ขึ้นรับตำแหน่งบรรณาธิการบริหารแทน อย่างไรก็ตาม จำนวนผู้อ่านของเว็บไซต์เริ่มลดลงในช่วงหลายปีถัดมา จนกระทั่งเอโอแอลประกาศปิดตัวจอยสติกอย่างเป็นทางการเมื่อวันที่ 3 กุมภาพันธ์ 2015 ปัจจุบัน เมื่อเข้าสู่เว็บจอยสติกจะถูกเปลี่ยนเส้นทางไปยังเอ็นแกดเจ็ตเกมมิง ซึ่งยังคงเก็บเนื้อหาหลายส่วนจากเว็บไซต์เดิมไว้ ส่วนทีมงานของแมสซิฟลี ซึ่งเป็นบล็อกในเครือ ได้แยกตัวออกไปและเปิดเว็บไซต์ใหม่ในชื่อแมสซิฟลีโอเวอร์พาวเวอด์
# ซุน ซิ่ว
ซุน ซิ่ว เป็นบุคคลชาวจีน อาจหมายถึง:

 ซุน ซิ่ว (ง่อก๊ก) (孫秀; เสียชีวิต ค.ศ. 301 หรือ 302) ขุนพลและราชนิกูลของรัฐง่อก๊กในยุคสามก๊ก
 ซุน ซิ่ว (ราชวงศ์จิ้น) (孫秀; เสียชีวิต 30 พฤษภาคม ค.ศ. 301) ขุนนางของราชวงศ์จิ้นและที่ปรึกษาคนสนิทของซือหม่า หลุน
# รังแค
รังแค  เป็นภาวะผิดปกติของหนังศีรษะที่พบบ่อยในประชากรทั่วโลก โดยลักษณะเด่นของรังแค คือ การหลุดลอกของเซลล์ผิวหนังบริเวณหนังศีรษะในรูปแบบของสะเก็ดสีขาวหรือสีเหลือง ซึ่งอาจมาพร้อมอาการคัน หรือหนังศีรษะระคายเคืองในบางราย

แม้รังแคจะไม่ใช่ภาวะที่เป็นอันตรายร้ายแรงทางการแพทย์ แต่ส่งผลกระทบต่อคุณภาพชีวิตและความมั่นใจของผู้ที่มีอาการ โดยเฉพาะในด้านสังคมและบุคลิกภาพ

 สาเหตุ 
รังแคเกิดจากหลายปัจจัยร่วมกัน ได้แก่:
 การทำงานผิดปกติของกระบวนการผลัดเซลล์ผิวหนังบริเวณหนังศีรษะ
 การแพ้หรือระคายเคืองผลิตภัณฑ์ดูแลเส้นผมหรือหนังศีรษะ
 การติดเชื้อราที่ชื่อว่า มาลาสซีเซีย (Malassezia) ซึ่งเป็นเชื้อราปกติบนหนังศีรษะ แต่ในบางกรณีอาจเจริญเติบโตผิดปกติจนทำให้เกิดการอักเสบและหลุดลอกของผิวหนัง
 ปัจจัยภายนอก เช่น ความเครียด อากาศแห้ง หรือการสระผมไม่สะอาด

 ประเภทของรังแค 
รังแคสามารถแบ่งได้เป็น 2 ประเภทหลัก ได้แก่:
 รังแคแห้ง (Dry dandruff) สะเก็ดรังแคมีลักษณะสีขาว แห้ง และหลุดลอกออกจากหนังศีรษะง่าย พบมากในสภาพอากาศเย็นหรือแห้ง
 รังแคมัน (Oily dandruff) สะเก็ดรังแคมีลักษณะเหนียว สีเหลืองหรือขาวขุ่น มักเกาะติดกับเส้นผมหรือหนังศีรษะ เกิดจากการผลิตน้ำมันส่วนเกินร่วมกับเชื้อรา

 ผลกระทบ 
แม้รังแคจะไม่เป็นโรคติดต่อหรือก่อให้เกิดอันตรายต่อร่างกายโดยตรง แต่สามารถส่งผลต่อ:
 ความมั่นใจในภาพลักษณ์และบุคลิกภาพ
 การมีปฏิสัมพันธ์ทางสังคม
 คุณภาพชีวิตในภาพรวม โดยเฉพาะในกลุ่มวัยรุ่นและวัยทำงาน

 แนวทางการรักษา 
แนวทางการดูแลและบรรเทารังแคประกอบด้วย:
 การใช้แชมพูที่มีส่วนผสมของสารออกฤทธิ์ เช่น สังกะสีไพริไธโอน (Zinc pyrithione), คีโตโคนาโซล (Ketoconazole), ซีลีเนียมซัลไฟด์ (Selenium sulfide) หรือกรดซาลิไซลิก (Salicylic acid)
 การดูแลสุขอนามัยหนังศีรษะให้สะอาดและหลีกเลี่ยงการใช้ผลิตภัณฑ์ที่ระคายเคือง
 ในกรณีที่มีการอักเสบหรืออาการรุนแรง ควรปรึกษาแพทย์ผู้เชี่ยวชาญด้านผิวหนัง

 อุบัติการณ์ 
จากรายงานการศึกษาทางวิชาการพบว่า รังแคเป็นภาวะที่พบได้ในประชากรทั่วโลก โดยมีอัตราการเกิดประมาณ 50% ของผู้ใหญ่ โดยเฉพาะในช่วงวัยรุ่นและวัยทำงานซึ่งเป็นช่วงที่มีการเปลี่ยนแปลงของฮอร์โมนและการทำงานของต่อมไขมันสูงขึ้น
# ซุน ซิ่ว (ราชวงศ์จิ้น)
ซุน ซิ่ว (เสียชีวิต 30 พฤษภาคม ค.ศ. 301) ชื่อรอง  เป็นขุนนางของราชวงศ์จิ้น ซุน ซิ่วเป็นที่ปรึกษาคนสนิทของซือหม่า หลุน (司馬倫) ผู้เป็นอ๋องแห่งเจ้า (趙王 เจ้าหวาง) คอยแนะนำและสนับสนุนซือหม่า หลุนในการก้าวขึ้นสู่อำนาจ หลังซือหม่า หลุนทรงยึดอำนาจราชสำนักในเดือนพฤษภาคม ค.ศ. 300 ซุน ซิ่วรับหน้าที่สำคัญในการบริหารราชการแผ่นดินเนื่องจากซือหม่า หลุนทรงมอบหมายราชการทั้งหมดให้ซุน ซิ่ว ซุน ซิ่วช่วยเหลือซือหม่า หลุนในการขึ้นครองราชบัลลังก์ในเดือนกุมภาพันธ์ ค.ศ. 301 แต่ไม่นานหลังจากนั้นก็มีการก่อตั้งทัพพันธมิตรนำโดยซือหมา จฺหย่ง (司馬冏) เพื่อต่อต้านซือหม่า หลุน เมื่อทัพพันธมิตประชิดนครหลวงลั่วหยาง (洛陽) ในเดือนพฤษภาคม ค.ศ. 301 ซุน ซิ่วก็ถูกสังหารในนครหลวงระหว่างการก่อรัฐประหารนำโดยเหล่าขุนนางที่ไม่พอใจ

ซุน เอิน (孫恩) กบฏที่มีชื่อเสียงในยุคราชวงศ์จิ้นผู้ก่อกบฏในเดือนธันวาคม ค.ศ. 399 และก่อปัญหาใหญ่ให้ราชวงศ์จิ้นตะวันออก มาจากตระกูลของซุน ซิ่ว(孙恩，字灵秀，琅邪人，孙秀之族也。) จิ้นชู เล่มที่ 100.

 หมายเหตุ
# ซุน ซิ่ว (ง่อก๊ก)
ซุน ซิ่ว (เสียชีวิต ค.ศ. 301 หรือ 302) ชื่อรอง เยี่ยนไฉ  เป็นขุนพลและราชนิกูลของรัฐง่อก๊กในยุคสามก๊ก (ค.ศ. 220-280) ของจีน ภายหลังแปรพักตร์เข้าด้วยราชวงศ์จิ้น

 ภูมิหลังครอบครัว 
ปู่ของซุน ซิ่วคือซุนของ (孫匡 ซุน ควาง) ผู้เป็นบุตรชายของซุนเกี๋ยน (孫堅 ซุน เจียน) ขุนศึกในช่วงปลายยุคราชวงศ์ฮั่นตะวันออก และเป็นน้องชายของซุนกวน (孫權 ซุน เฉฺวียน) จักรพรรดิผู้ก่อตั้งรัฐง่อก๊ก ย่าของซุน ซิ่ว (ภรรยาของซุนของ) เป็นหลานลุงของโจโฉ (曹操 เฉา เชา) ขุนศึกผู้กุมอำนาจราชสำนักในช่วงปลายยุคราชวงศ์ฮั่นตะวันออก(是時哀紹方彊，而策并江東，曹公力未能逞，且欲撫之。乃以弟女配策小弟匡，又為子章取賁女， ...) สามก๊กจี่ เล่มที่ 46. บิดาของซุน ซิ่วคือซุน ไท่ (孫泰) รับราชการกับซุนกวนผู้เป็นลุงในตำแหน่งนายกองพันฉางฉุ่ย (長水校尉 ฉางฉุ่ยเซียวเว่ย์)  ซุน ไท่เสียชีวิตระหว่างการรบในยุทธการที่หับป๋า (合肥 เหอเฝย์) ซึ่งการเป็นการรบกับรัฐวุยก๊กที่เป็นรัฐอริกับง่อก๊กเมื่อ ค.ศ. 234(子泰，曹氏之甥也，為長水校尉。嘉禾三年，從權圍新城，中流矢死。) สามก๊กจี่ เล่มที่ 46.

 ประวัติ 
ซุน ซิ่วรับราชการเป็นขุนพลของรัฐง่อก๊กโดยมียศเป็นขุนพลหน้า (前將軍 เฉียนเจียงจฺวิ้น) และแม่ทัพอำเภอแฮเค้า (夏口督 เซี่ยโข่วตู) ในรัชสมัยของซุนโฮ (孫皓 ซุน เฮ่า; พระนัดดาของซุนกวน) จักรพรรดิลำดับที่ 4 และลำดับสุดท้ายของรัฐง่อก๊ก ซุนโฮทรงมองว่าซุน ซิ่วเป็นภัยคุกคามของพระองค์เพราะซุน ซิ่วเป็นราชนิกูลและมีอำนาจทางการทหาร(泰子秀為前將軍、夏口督。秀公室至親，捉兵在外，皓意不能平。) สามก๊กจี่ เล่มที่ 51.

เมื่อ ค.ศ. 270 ซุนโฮทรงส่งนายทหารเหอ ติ้ง (何定) ให้นำกำลังพล 5,000 นายไปยังแฮเค้าเพื่อล่าสัตว์ ซุน ซิ่วระแวงว่าซุนโฮทรงส่งเหอ ติ้งมาแฮเค้าเพื่อสังหารตน ซุน ซิ่วจึงพาครอบครัวและองครักษ์ส่วนตัว จำนวนรวมหลายร้อยคน ไปแปรพักตร์เข้าด้วยราชวงศ์จิ้นซึ่งเป็นรัฐอริของง่อก๊ก สุมาเอี๋ยน (司馬炎 ซือหม่า เหยียน) จักรพรรดิแห่งราชวงศ์จิ้นทรงต้อนรับซุน ซิ่วเป็นอย่างดีและทรงแต่งตั้งให้ซุน ซิ่วเป็นขุนพลทหารม้าทะยาน (驃騎將軍 เพี่ยวฉีเจียงจฺวิน) และตั้งให้มีบรรดาศักดิ์เป็นก๋งแห่งห้อยเข (會稽公 ไคว่จีกง)(建衡二年，皓遣何定將五千人至夏口獵。先是，民間僉言秀當見圖，而定遠獵，秀遂驚，夜將妻子親兵數百人奔晉。晉以秀為驃騎將軍、儀同三司，封會稽公。) สามก๊กจี่ เล่มที่ 51. ซุนโฮกริ้วมากต่อการแปรพักตร์ของซุน ซิ่ว จึงทรงถอดซุน ซิ่วจากราชตระกูลซุน และทรงประกาศว่าซุน ซิ่วเปลี่ยนชื่อสกุลเป็น "ลี่" (厲)(江表傳曰：皓大怒，追改秀姓曰厲。) อรรถาธิบายจากเจี่ยงเปี่ยวจฺว้านในสามก๊กจี่ เล่มที่ 51. 

เมื่อ ค.ศ. 280 ซุนโฮทรงยอมจำนนต่อทัพของราชวงศ์จิ้นที่ยกทัพบุกมาพิชิตง่อก๊ก นำไปสู่การสิ้นสุดการปกครองของง่อก๊ก ขุนนางราชวงศ์จิ้นหลายคนไปทูลแสดงมุทิตาจิตต่อจักรพรรดิสุมาเอี๋ยน แต่ซุน ซิ่วอ้างว่าตนป่วยและอยู่กับบ้าน ซุน ซิ่วหันหน้าไปทางแผ่นดินบ้านเกิดทางทิศใต้และคร่ำครวญให้กับการล่มสลายของง่อก๊ก ราชสำนักราชวงศ์จิ้นยกย่องซุน ซิ่วในเรื่องนี้(干寶晉紀曰：秀在晉朝，初聞皓降，羣臣畢賀，秀稱疾不與，南向流涕曰：「昔討逆弱冠以一校尉創業，今後主舉江南而棄之，宗廟山陵，於此為墟。悠悠蒼天，此何人哉！」朝廷美之。) อรรถาธิบายจากจิ้นจี้ (โดยก้าน เป่า) ในสามก๊กจี่ เล่มที่ 51. หลังการล่มสลายของง่อก๊ก ซุน ซิ่วถูกลดยศจากขุนพลทหารม้าทะยานลงเป็นขุนพลผู้สงบคลื่น (伏波將軍 ฝูปัวเจียงจฺวิน) แต่ยังคงได้รับอนุญาตให้มีสำนักบริหารของตนเอง(晉諸公贊曰：吳平，降為伏波將軍，開府如故。) อรรถาธิบายจากจิ้นจูกงจ้านในสามก๊กจี่ เล่มที่ 51.

ซุน ซิ่วเสียชีวิตในช่วงศักราชหย่งหนิง (永寧; ค.ศ. 301-302) ในรัชสมัยของจักรพรรดิจิ้นฮุ่ยตี้ (晉惠帝; พระโอรสและผู้สืบราชบัลลังก์ของสุมาเอี๋ยน) บุตรชายของซุน ซิ่วคือซุน เจี่ยน (孫儉) รับราชการต่อไปกับราชสำนักราชวงศ์จิ้นในตำแหน่งขุนนางกรมวัง (給事中 จี่ชื่อจง)(晉諸公贊曰：吳平，降為伏波將軍，開府如故。永寧中卒，追贈驃騎、開府。子儉，字仲節，給事中。) อรรถาธิบายจากจิ้นจูกงจ้านในสามก๊กจี่ เล่มที่ 51.
# รักแรกหายไป ได้ใครมาวะ?
รักแรกหายไป ได้ใครมาวะ?  เป็นละครโทรทัศน์ไทยแนวจินตนิยม ไซไฟนำแสดงโดยกรภัทร์ เกิดพันธุ์, พรรษา วอสเบียนและทิพนารี วีรวัฒโนดม กำกับโดยธเนศ ลิ่มเจริญและผลิตโดยจีเอ็มเอ็มทีวีร่วมกับภาพดีทวีสุข ได้รับการประกาศให้เป็นหนึ่งในละครโทรทัศน์ของจีเอ็มเอ็มทีวี ในปี พ.ศ. 2565 ในงาน "GMMTV2022: BORDERLESS" ที่จัดขึ้นเมื่อวันที่ 1 ธันวาคม พ.ศ. 2564 ออกอากาศอย่างเป็นทางการทางช่องจีเอ็มเอ็ม 25 และทรูไอดีเมื่อวันที่ 12 มีนาคม พ.ศ. 2566 และออกอากาศตอนสุดท้ายในวันที่ 4 มิถุนายน พ.ศ. 2566

 เรื่องย่อ 
เอิง (พรรษา วอสเบียน) รักแรกในวัยเด็กของมิว (กรภัทร์ เกิดพันธุ์) ได้หายตัวไปจากฐานทัพลับซึ่งเป็นสถานที่เล่นในป่าของพวกเขาอย่างไม่มีร่องรอยในคืนที่เกิดฝนดาวตกเมื่อพวกเขายังเป็นเด็ก แปดปีต่อมา เธอกลับมาอีกครั้ง แต่เธอในปัจจุบันกลับรู้สึกแตกต่างไปจากเธอคนเก่าอย่างสิ้นเชิง... แล้ว "เธอ" หายไปไหน? และเกิดอะไรขึ้นกับเธอในช่วงแปดปีที่ผ่านมา?

เขาจมอยู่กับความรู้สึกผิดตลอดเวลา โทษตัวเองว่าเป็นสาเหตุที่ทำให้เอิงหายตัวไป เขาทำได้เพียงรอให้เอิงกลับมาในสักวันหนึ่ง จนกระทั่งเขากลายเป็นคนต่อต้านสังคม เพื่อนคนเดียวที่เหลืออยู่ของเขาคือ แจ็ค (สัตบุตร แลดิกี) อดีตเด็กเกเรที่มักรังแกเขาเมื่อตอนเป็นเด็ก วันหนึ่ง อาจารย์กิต (ธนากร ชินกูล) อาจารย์ที่ปรึกษา ได้บังคับให้มิวและแจ็คเข้าเป็นสมาชิกของ ‘ชมรมค้นคว้าปริศนา’ ซึ่งทำให้มิวได้พบกับเพื่อนใหม่ เช่น โอ (หฤษฎ์ ชีวการุณ) รุ่นพี่ผู้มีงานอดิเรกคือการตามล่าสัตว์ประหลาด และ ฟ้าใส (ทิพนารี วีรวัฒโนดม) หญิงสาวสวยผู้เชื่อเรื่องการมีอยู่ของมนุษย์ต่างดาว ถึงแม้จะเป็นชมรมที่แปลก แต่มิวก็เริ่มเปิดใจรับเพื่อนใหม่ ๆ และโอกาสที่จะมีความรักครั้งใหม่...

อย่างไรก็ตาม เอิงก็กลับมา แต่เธอกลับจำอะไรไม่ได้เลยเกี่ยวกับช่วงเวลาที่เธอหายตัวไป นอกจากนี้ ดูเหมือนว่าเธอจะมีพลังเหนือมนุษย์ ความแปลกประหลาดไม่ได้จบลงเพียงแค่นั้น เมื่อ "42" (มาดามมด) สิ่งมีชีวิตลึกลับจากนอกอวกาศ ปรากฏตัวขึ้นเพื่อตามหาเอิง ความลึกลับนี้ทำให้สมาชิกของชมรมค้นคว้าปริศนาต้องค้นหาความจริง
# วิทยุโทรเลข
วิทยุโทรเลข  หรือ โทรเลขไร้สาย  คือการส่งข้อความโดยใช้คลื่นวิทยุ ซึ่งมีหน้าที่คล้ายกับโทรเลขไฟฟ้าที่ใช้สายเคเบิล ก่อนประมาณปี 1910 คำว่า วิทยุโทรเลข ยังใช้เรียกเทคโนโลยีทดลองอื่น ๆ สำหรับการส่งสัญญาณโทรเลขโดยไม่ใช้สายอีกด้วย ในการสื่อสารด้วยวิทยุโทรเลข ข้อมูลจะถูกส่งโดยพัลส์ของคลื่นวิทยุที่มีความยาวสองแบบต่างกัน เรียกว่า "จุด" และ "เส้น" ซึ่งสะกดออกมาเป็นข้อความ โดยปกติจะเป็นรหัสมอร์ส ในระบบมือ ผู้ส่งจะกดสวิตช์ที่เรียกว่า กุญแจโทรเลข ซึ่งจะเปิดและปิดเครื่องส่ง ทำให้เกิดพัลส์ของคลื่นวิทยุ ที่เครื่องรับ จะได้ยินพัลส์จากลำโพงของเครื่องรับเป็นเสียงปี๊บ ๆ ซึ่งจะถูกแปลงกลับเป็นข้อความโดยเจ้าหน้าที่ที่รู้รหัสมอร์ส

วิทยุโทรเลขเป็นวิธีการสื่อสารทางวิทยุในยุคแรก เครื่องส่งและเครื่องรับวิทยุแบบใช้งานจริงเครื่องแรกที่ประดิษฐ์ขึ้นในปี 1894–1895 โดยกูลเยลโม มาร์โกนี ใช้วิทยุโทรเลข ในช่วงไม่กี่ทศวรรษแรกของวิทยุ ยังคงเป็นประเภทเดียวของการส่งสัญญาณวิทยุที่เรียกว่า "ยุควิทยุโทรเลข" จนกระทั่งสงครามโลกครั้งที่หนึ่ง เมื่อมีการพัฒนาการวิทยุโทรศัพท์แบบกล่ำแอมพลิจูด (AM) ทำให้สามารถส่งเสียง (สัญญาณเสียง) ผ่านวิทยุได้ ตั้งแต่ประมาณปี 1908 สถานีวิทยุโทรเลขข้ามมหาสมุทรที่ทรงพลัง ได้ส่งสัญญาณโทรเลขเชิงพาณิชย์ระหว่างประเทศ ด้วยอัตราความเร็วสูงสุด 200 คำต่อนาที

วิทยุโทรเลขถูกใช้สำหรับการสื่อสารทางไกลแบบตัวต่อตัวในทางการค้า การทูต และการทหารตลอดช่วงครึ่งแรกของคริสต์ศตวรรษที่ 20 และแปรเปลี่ยนเป็นสมรรถภาพที่สำคัญทางยุทธศาสตร์ในช่วงสงครามโลกครั้งที่สอง เนื่องจากประเทศที่ไม่มีสถานีวิทยุโทรเลขระยะไกลอาจถูกแยกออกจากส่วนอื่น ๆ ของโลกได้จากการที่ถูกศัตรูตัดสายโทรเลขใต้น้ำ วิทยุโทรเลขยังคงได้รับความนิยมในวิทยุสมัครเล่น นอกจากนี้ยังได้รับการสอนโดยกองทหารเพื่อใช้ในการสื่อสารฉุกเฉินอีกด้วย อย่างไรก็ตาม ในช่วงปี 1950 ระบบวิทยุโทรเลขเชิงพาณิชย์ได้ถูกแทนที่ด้วยเครือข่ายวิทยุโทรพิมพ์และล้าสมัยไปแล้ว
# พรีเมียร์ลีกซัมเมอร์ซีรีส์ ฤดูกาล 2023
พรีเมียร์ลีกซัมเมอร์ซีรีส์ ฤดูกาล 2023 เป็นครั้งแรกของ พรีเมียร์ลีกซัมเมอร์ซีรีส์, หนึ่งทัวร์นาเมนต์กระชับมิตรปรี-ซีซัน ซึ่งจัดขึ้นโดย พรีเมียร์ลีก ใน ประเทศสหรัฐอเมริกา.

เชลซี ได้รับการครองแชมป์ของการแข่งขันด้วยชัยชนะสองครั้งและเสมอหนึ่งครั้งจากสามแมตช์.

 รูปแบบ 
ทีมที่ได้รับเชิญจากพรีเมียร์ลีกทั้ง 6 ทีม (แอสตันวิลลา, เบรนต์ฟอร์ด, ไบรตันแอนด์โฮฟอัลเบียน, เชลซี, ฟูลัม และ นิวคาสเซิลยูไนเต็ด) 
แต่ละคนลงเล่น 3 แมตช์, ไม่เคยเจอคู่แข่งเดิมมากกว่า 1 ครั้ง. ทีมได้รับสามแต้มจากชัยชนะ, หนึ่งคือการเสมอและศูนย์คือการแพ้. หลังจากการแข่งขันเสร็จสิ้น, สโมสรที่มีคะแนนมากที่สุดได้รับการเสนอชื่อให้เป็นผู้ชนะการแข่งขันพรีเมียร์ลีกซัมเมอร์ซีรีส์. หากหลายทีมมีคะแนนเท่ากัน, ตำแหน่งของพวกเขาในตารางจะถูกกำหนดโดยอาศัยผลต่างประตูที่ดีกว่า, แล้วจำนวนประตูที่ทำได้, และแล้วผลการแข่งขันแบบเฮด-ทู-เฮด.

 สนามแข่งขัน 
ฟิลาเดลเฟีย, เพนซิลเวเนีย แอตแลนตา, จอร์เจียออร์แลนโด, ฟลอริดาลินคอล์น ไฟแนนเชียล ฟีลด์ สนามกีฬาเมอร์เซเดส-เบนซ์สนามกีฬาเอ็กซ์โพลเรียความจุ: 71,896 ความจุ: 71,000ความจุ: 25,500150x150px 151x151px150x150pxแฮร์ริสัน, นิวเจอร์ซีย์แลนโดเวอร์, แมรีแลนด์เรดบูลล์อารีนาเฟดเอ็กซ์ฟีลด์ความจุ: 25,000ความจุ: 62,000150x150px146x146px

ตารางคะแนน
thumb|โทรฟีพรีเมียร์ลีกซัมเมอร์ซีรีส์ (ซ้าย) และโทรฟีพรีเมียร์ลีกโทรฟี (ขวา) จัดแสดงที่งานกิจกรรมใน เคียร์นี, นิวเจอร์ซีย์.

ผลการแข่งขัน
เวลาทั้งหมดคือ EST.

ผู้ทำประตู
อันดับผู้เล่นสโมสรประตู1 เอลเลียต แอนเดอร์สันนิวคาสเซิลยูไนเต็ด32 เอมิเลียโน บูเอนเดียแอสตันวิลลา2 มุสซา ดิอาบี นิโคลัส แจ็กสันเชลซี คริสโตเฟอร์ เอ็นคุนคู ไซมอน อาดินกราไบรตันแอนด์โฮฟอัลเบียน แดนนี เวลเบก8 คริสตอฟเฟอร์ อาเยอร์เบรนต์ฟอร์ด1 แชนดอน บัปติสเต โยอาเน วิสซา จอช ดาซิลวา บรายอัน อึมเบอูโม มิเกล อัลมิรอนนิวคาสเซิลยูไนเต็ด แคลลัม วิลสัน อาเล็กซันเดอร์ อีซัก แมตตี แคชแอสตันวิลลา เอซรี คอนซา จาเดน ฟิโลเจเน ออลลี วอตกินส์ คอนอร์ กัลลาเกอร์เชลซี มือคัยลอ มูดรึก ชียากู ซิลวา ฌูเวา เปดรูไบรตันแอนด์โฮฟอัลเบียน เดนิซ อุนดาฟ บ็อบบี เดคอร์โดบา-รีดฟูลัม การ์ลุส วีนีซียุส แฮร์รี วิลสัน
# เพราะรัก
เพราะรัก  เป็นละครโทรทัศน์ไทยแนวสุขนาฏกรรมจินตนิยม ที่ดัดแปลงมาจากนวนิยายเรื่อง เคราะห์รัก ของอุมาริการ์ เจ้าของบทประพันธ์เรื่อง สร้อยสะบันงา นำแสดงโดยเจมส์ มาร์ และรินรดา แก้วบัวสาย ละครเรื่องนี้ออกอากาศทางช่อง 3 เอชดี ออกอากาศทุกวันพุธ–พฤหัสบดี เวลา 20.30 น. ตั้งแต่วันที่ 25 มกราคม – 23 มีนาคม พ.ศ. 2566

 นักแสดงและตัวละคร 
 นักแสดงหลัก นักแสดง  รับบท เจมส์ มาร์ สิงห์บดินทร์ (นายสิงห์) รินรดา แก้วบัวสาย มุสิกา (หนูหริ่ง) สุริยนต์ อรุณวัฒนกูล โชติกานท์ (เต้) พิมพ์ปวีณ์ โคกระบินทร์ สร้อยอุษา (สร้อย)

 เพลงประกอบละคร 
 เพลง เพราะรัก - ศิลปิน เลอทัศน์ เกตุสุข (โต Mirrr)
 เพลง Touch ใจ - ศิลปิน เอิ๊ต ภัทรวี ศรีสันติสุข

 เรตติ้ง 
การตอบรับของละครเรื่องนี้ทั้งหมด 18 ตอนที่ได้ออกอากาศไป (เมื่อวันที่ 25 มกราคม – 23 มีนาคม พ.ศ. 2566) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 2.16

เรตติ้งที่มีอันดับสูงที่สุดในละครแต่ละตอนจะแสดงด้วยเรตติ้งอันดับต่ำที่สุดในละครแต่ละตอนจะแสดงด้วยเรตติ้งเฉลี่ยของละครจะแสดงด้วย ตอนที่ ออกอากาศ เรตติ้งทั่วประเทศ 1 25/1/2566 2.2 2 26/1/2566 2.1 3 1/2/2566 2.3 4 2/2/25661.7 5 8/2/2566 2.1 6 9/2/2566 1.9 7 15/2/2566 1.9 8 16/2/2566 1.8 9 22/2/2566 2.2 10 17/2/2566 2.2 11 1/3/2566 2.1 12 2/3/2566 2.2 13 8/3/2566 2.4 14 9/3/2566 2.1 15 15/3/2566 2.4 16 16/3/2566 2.3 17 22/3/25662.6 18 (ตอนจบ) 23/3/2566 2.5 ค่าเฉลี่ย (18 ตอน) 2.16
# วาระซ่อนเร้น
วาระซ่อนเร้น  เป็น ละครโทรทัศน์ไทยแนวสุขนาฏกรรม จินตนิยม ปี พ.ศ. 2566 นำแสดงโดยอาเชน ไอย์ดึน, ณัฎฐ์ฐชัย บุญประเสริฐ, ธนบูรณ์ เกียรตินิรันดร์ และธราธร จันทรวรกาญจน์

กำกับโดยบัณฑิต สินธนภารดี ร่วมสร้างโดยจีเอ็มเอ็มทีวีและ Dee Hup House ละครเรื่องนี้ได้รับการประกาศภายในงาน GMMTV 2023 "DIVERSELY, YOURS" เมื่อวันที่ 22 พฤศจิกายน พ.ศ. 2565

ออกอากาศครั้งแรกทางจีเอ็มเอ็ม 25 และจีเอ็มเอ็มทีวี Official YouTube Channel เมื่อวันที่ 9 กรกฎาคม พ.ศ. 2566 โดยออกอากาศทุกวันศุกร์ เวลา 20:30 น. (เวลามาตรฐานไทย) ออกอากาศตอนสุดท้ายในวันที่ 24 กันยายน พ.ศ. 2566

 เนื้อเรื่อง 
เมื่อ “โซ่” (ดัง ณัฎฐ์ฐชัย) นักศึกษารัฐศาสตร์สาขาความสัมพันธ์ระหว่างประเทศชั้นปีที่ 3 มีความฝันอยากไปเรียนต่อต่างประเทศด้วยการชิงทุนจากการแข่งขันโต้วาทีกัน แต่ก็ถูกเพื่อนสนิทอย่าง “แพท" (หลุยส์ ธณวิน) และ “กต" (เอเจ ชยพล) สบประมาทว่าโซ่ทำไม่ได้ เพราะแม้แต่การบอกรักคนที่แอบชอบมา 3 ปี อย่าง “นิตา” (เจมี่ จุฑาพิชญ์) ยังไม่กล้า จึงเป็นจุดเริ่มต้นของแผนการจีบ “นิตา” แต่แค่โซ่คนเดียวคงไม่รอด “แพท” จึงแนะนำให้ไปถาม “โจ๊ก” (จุง อาเชน) ซึ่งเป็นแฟนเก่าของ “นิตา” แต่มีข้อแลกเปลี่ยนที่ “โซ่” อาจจะต้องใช้ใจเดิมพันไม่รู้ตัว ปฏิบัติการจีบพร้อมแผนลับซ่อนเร้นจึงเริ่มขึ้น!!

 นักแสดง 

 นักแสดงหลัก 

 อาเชน ไอย์ดึน (จุง) รับบท โจ๊ก
 ณัฎฐ์ฐชัย บุญประเสริฐ (ดัง) รับบท โซ่
 ธนบูรณ์ เกียรตินิรันดร์ (อู๋) รับบท เจ๋ง
 ธราธร จันทรวรกาญจน์ (บูม) รับบท ปก

 นักแสดงสมทบ 

 ชยพล จุฑามาศ (เอเจ) รับบท กต
 ธณวิน ธีรโพสุการ (หลุยส์) รับบท แพท
 จุฑาพิชญ์ อินทร์จันทร์ (เจมี่) รับบท นิตา
 ศิวกร เลิศชูโชติ (กาย) รับบท ตฤณ
 วีรยุทธ จันทร์สุข (อาร์ม) รับบท ปาร์ค
 ศุภกร ศรีโพธิ์ทอง (ป๊อด) รับบท เซฟ

 นักแสดงรับเชิญ 

 กีรติ พวงมาลี (ไตเติ้ล) รับบท ปืน

 เพลงประกอบ 

 หมดเวลาซ่อน (Hidden Agenda) ร้องโดย อาเชน ไอย์ดึน (จุง) และ ณัฎฐ์ฐชัย บุญประเสริฐ (ดัง)
 อย่านอยด์ดิ (Your Smile) ร้องโดย อาเชน ไอย์ดึน (จุง)